 Ugu horeyn Maayarka Caasimadda Cabdiraxmaan Soltelko oo arrimahaasi sharaxaya waxa uu yidhiWaxa farxad weyn noo ah in shirkada Itoobiya ee METEC kala wareegno qalabkii wadooyinka ku dhisi lahayd oo dhamaystiran oo wax ka dhimani aanay jirin, waana markii ugu horeysay ee dalka la keeno qalab caynkan oo kale ah, afar isku rogo, karasharkii, kuwii wadooyinka habaynayey, kuwii isku qasayey iyo qalab faro badan, inta dhimana dhexday ku soo jiraan, waxaan u mahad naqayaa golaha deegaanka oo soo iibinta qalabkan usoo bandhignay oo nagu taageeray iyo saddexdii xildhibaan ee markii heshiishka la galaynay shirkadan nala socday ee ku calool adeegay in qalabkan la wareegno, waxa kale u mahad naqaya gudoomiyaha jaamacadda Admas Cadnaan oo dhex dhexaadinta anaga iyo shirkaddda qayb ka qaatay, marka Shiinaha qalab laga soo iibsado hadii wax ka xumaadaan way ku adag tahay sidaad ku hesho laakin wadanka jaarka ah way ka fiican tahay oo jaarka dhaqaalaha u kala wareega, waxaanay noogu daran tobabaro lagu habayn doono qalabkan, iyo farsamaqaayadii oo tobabari doono shaqaalaha reer Somaliland iyo qalabkii lagu dayac tiri lahaa oo gaadiidka la socda, aad baan u mahad naqaya dadka xidhiidhkaasi ka dambeeyey 